Mohd Misbahul Munir Masduki

Ustaz Mohd Misbahul Munir bin Masduki KMN, adalah ahli politik Malaysia berbangsa Melayu dari Parti Islam Se-Malaysia. Beliau merupakan Ahli Jawatankuasa Kerja PAS Pusat, Ahli Badan Perhubungan PAS Negeri Perak dan Yang Dipertua PAS Kawasan Bagan Datoh. Dalam pilihanraya, beliau telah bertanding 6 kali sejak tahun 1999 di Dewan Undangan Negeri Rungkup dan Hutan Melintang (2018) dan yang terakhir pada tahun 2022 di  P 057 Parit Buntar, Perak. PRU ke 15 baru ini, beliau berjaya memenangi kerusi Parlimen Parit Buntar.

Latar belakang
Beliau mendapat Ijazah Pengajian Islam di Universiti Malaya pada tahun 1987, dan Master Sains Politik Universiti Kebangsaan Malaysia pada tahun 2004. Semasa belajar di UKM, Bangi 2003, beliau menulis tesis bertajuk 'Konsep  Negara Islam Yang Diperjuangkan Oleh PAS Dalam Konteks Politik Malaysia Hari Ini'. Kajian ini lebih memfokuskan 
konsep negara Islam yang diperjuangkan  oleh PAS. Namun begitu pengkaji juga turut membincangkan ideologi, dasar, matlamat dan perjuangan PAS.

Beliau juga bergerak aktif dalam NGO dan berjawatan sebagai Timbalan Presiden Muktamar Dakwah Malaysia (MDM), Naib Presiden Yayasan Amal Malaysia (AMAL Malaysia), dan Pengerusi Pertubuhan Aman Sejahtera Perak. Beliau begerak aktif dalam kegiatan dakwah, pendidikan, kemanusian dan kebajikan. Terlibat juga dalam  Yayasan Dakwah Malaysia (YADIM) sebagai Pengerusi Kluster Dakwah Sabah dan Ahli Jawatankuasa Pembangunan Ummad & Wanita & Ahli Jawatankuasa Majlis Syura Pertubuhan Dakwah Malaysia (MSYPDM). Dalam pendidikan beliau pernah berkhidmat sebagai Pegawai Pendidikan Siswazah (guru) di beberapa buah sekolah di Perak.

Terkini beliau merupakan Ahli Parlimen di Parit Buntar dan masih lagi sebagai  Pengetua Pusat Dakwah Serantau, Yayasan Amal Malaysia yang beroperasi di Kampung Labohan Dagang, Banting, Selangor.

Anugerah dan pengiktirafan

Darjah kebesaran 

 :
  Kesatria Mangku Negara (K.M.N.) – (2021)

Rujukan 

Muslim Malaysia
Anggota Parti Islam Se-Malaysia
Alumni Universiti Malaya
Alumni Universiti Kebangsaan Malaysia
Ahli politik Malaysia berketurunan Melayu
Ahli Dewan Rakyat, Parlimen Malaysia ke-15